На основу члана 34. став 2. Закона о јавним предузећима („Службени гласник РС“, број 15/16, 88/19 и 62/23 – др. закон), члана 45. и члана 143. став 1. Статута општине Беочин („Службени лист општине Беочин“, број 3/19), Скупштина општине Беочин , на седници одржаној дана 27.3.2025.године, донела је

**Р Е Ш Е Њ Е**

**О ОБРАЗОВАЊУ И ИМЕНОВАЊУ ПРЕДСЕДНИКА И ЧЛАНОВА КОМИСИЈЕ ЗА СПРОВОЂЕЊЕ КОНКУРСА ЗА ИЗБОР ДИРЕКТОРА ЈАВНИХ ПРЕДУЗЕЋА**

**ЧИЈИ ЈЕ ОСНИВАЧ ОПШТИНА БЕОЧИН**

**Члан 1.**

 Образује се Комисија за спровођење конкурса за избор директора јавних предузећа чији је оснивач општина Беочин (у даљем тексту: Комисија), на мандатни период од три године.

 **Члан 2.**

 Комисија има предсeдника и четири члана.

 У састав Комисије се именују:

1. ЛУКА АПИЋ - за председника;

2. ЖАНА СТЕФАНИШИН - за члана;

 3. ТАМАРА БЕЛИЋ - за члана;

 4. СТЕЛА КЕНДЛ - за члана

 5. БИЉАНА КАСИЋ - за члана.

**Члан 3.**

Задатак Комисије је да спроведе јавни конкурс за именовање директора јавних предузећа чији је оснивач општина Беочин, на основу одлуке Скупштине општине Беочин о спровођењу јавног конкурса и Огласа о јавном конкурсу, да прегледа све приспеле пријаве по Јавном конкурсу за избор директора јавног предузећа, да донесе закључак о одбацивању неблаговремених, неразумљивих пријава, као и пријава уз које нису приложени сви потребни докази, да састави списак кандидата међу којима се спроводи изборни поступак, да спроведе изборни поступак међу кандидатима који испуњавају услове – оцењивањем стручне оспособљености, знања и вештина према мерилима за именовање директора јавног предузећа прописаних Уредбом о мерилима за именовање директора јавних предузећа („Службени гласник РС“ број 65/16), да утврди резултате кандидата према мерилима, да састави ранг листу са највише три кандидата која су са најбољим резултатом испунила мерила за избор директора, да ранг листу и записник о спроведеном изборном поступку достави Општинском већу и Општинској управи, ради припреме предлога акта о именовању првог кандидата са ранг листе.

**Члан 4.**

Председник и чланови Комисије не могу бити народни посланици, посланици у скупштини аутономне покрајине, одборници у скупштинама јединица локалне самоуправе, као ни постављена лица у органима државне управе, органима аутономне покрајине или органима јединица локалне самоуправе.

Чланови Комисије дужни су да дају писане изјаве о томе да ли они или са њима повезана лица имају интерес везан за спровођење конкурса.

 **Члан 5.**

Административне послове за потребе Комисије обавља Татјана Симић, секретар Скупштине.

 **Члан 6.**

За извршење задатка из члана 3. овог решења, Комисија и лице које обавља административне послове за потребе Комисије имају право на накнаду у складу са одредбама Одлуке о платама и накнадама функционера, службеника на положају, одборника, чланова управних и надзорних одбора и радних тела органа општине („Службени лист општине Беочин“ бр. 34/20 и 7/23).

 **Члан 6.**

 Доношењем овог решења престаје да важи Решење Скупштине општине о разрешењу и именовању председника и чланова Комисије за спровођење конкурса за избор директора јавних предузећа чији је оснивач општина Беочин бр. 01-02-63/20 од 15.9.2020. године.

 **Члан 7.**

 Ово решење ступа на снагу даном доношења, а објавиће се у „Службеном листу општине Беочин“.

  **О б р а з л о ж е њ е**

Чланом 34. Закона о јавним предузећима прописано је да Комисија јединице локалне самоуправе има пет чланова, од којих је један председник, као и да Комисију образује орган који је статутом јединице локалне самоуправе одређен као надлежан за именовање директора.

 Статутом општине Беочин („Службени лист општине Беочин“, број 3/19) је у члану 41. став 1. тачка 12 прописано да Скупштина општине, између осталог, именује и разрешава директора јавног предузећа чији је оснивач. Према одредби члана 45. Статута, Скупштина општине оснива стална и повремена радна тела за разматрање питања из њене надлежности.

 Чланом 143. став 1. Статута прописано је да Скупштина општине, између осталог, доноси решења.

 Сходно члану 35. Закона о јавним предузећима председник и чланови Комисије не могу бити народни посланици, посланици у скупштини аутономне покрајине, одборници у скупштинама јединица локалне самоуправе, као ни постављена лица у органима државне управе, органима аутономне покрајине или органима јединица локалне самоуправе.

 Комисија за кадровска и административна питања и радне односе је на седници одржаној дана 27.3.2025. године утврдила Предлог решења о образовању и именовању председника и чланова Комисије за спровођење конкурса за избор директора јавних предузећа чији је оснивач општина Беочин.

 На основу достављеног предлога Комисије за кадровска и административна питања и радне односе Скупштина општине Беочин је донела решење као у диспозитиву.

УПУТСТВО О ПРАВНОМ СРЕДСТВУ: Против овог решења може се поднети тужба Управном суду у року од 30 дана од дана достављања овог решења.

СКУПШТИНА ОПШТИНЕ БЕОЧИН

Број: 01-02-18/25 Председник Скупштине општине

Дана: 27.3.2025. године Михајло Божић

 Б Е О Ч И Н